CELEX: 62021CN0291
Language: el
Date: 2021-05-07 00:00:00
Title: Υπόθεση C-291/21: Αίτηση προδικαστικής αποφάσεως την οποία υπέβαλε το Tribunal de première instance de Liège (Βέλγιο) στις 7 Μαΐου 2021 — Starkinvest SRL

12.7.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 278/35
            
         
      Αίτηση προδικαστικής αποφάσεως την οποία υπέβαλε το Tribunal de première instance de Liège (Βέλγιο) στις 7 Μαΐου 2021 — Starkinvest SRL
      (Υπόθεση C-291/21)
      (2021/C 278/49)
      Γλώσσα διαδικασίας: η γαλλική
      
         Αιτούν δικαστήριο
      
      Tribunal de première instance de Liège
      
         Διάδικοι στην υπόθεση της κύριας δίκης
      
      
         Αιτούσα: Starkinvest SRL
      
         Προδικαστικά ερωτήματα
      
      
                  1.
               
               
                  Συνιστά επιδοθείσα δικαστική απόφαση η οποία υποχρεώνει διάδικο σε καταβολή χρηματικής ποινής σε περίπτωση παραβάσεως διαταγής παραλείψεως δικαστική απόφαση που να υποχρεώνει τον οφειλέτη να ικανοποιήσει την απαίτηση του δανειστή, κατά την έννοια του άρθρου 7, παράγραφος 2, του κανονισμού 655/2014 του Ευρωπαϊκού Κοινοβουλίου και του Συμβουλίου, της 15ης Μαΐου 2014, περί της διαδικασίας ευρωπαϊκής διαταγής δέσμευσης λογαριασμού (1);
               
            
                  2.
               
               
                  Εμπίπτει δικαστική απόφαση η οποία υποχρεώνει διάδικο σε καταβολή χρηματικής ποινής, καίτοι είναι εκτελεστή στη χώρα προέλευσης, στην έννοια της «δικαστικής απόφασης» του άρθρου 4 του κανονισμού 655/2014 του Ευρωπαϊκού Κοινοβουλίου και του Συμβουλίου, της 15ης Μαΐου 2014, περί της διαδικασίας ευρωπαϊκής διαταγής δέσμευσης λογαριασμού, μολονότι το ύψος της δεν έχει προσδιορισθεί κατά τρόπο οριστικό, όπως επιτάσσει το άρθρο 55 του κανονισμού 1215/12 του Ευρωπαϊκού Κοινοβουλίου και του Συμβουλίου, της 12ης Δεκεμβρίου 2012, για τη διεθνή δικαιοδοσία, την αναγνώριση και την εκτέλεση αποφάσεων σε αστικές και εμπορικές υποθέσεις (2);
               
            
         (1)  Κανονισμός (ΕΕ) 655/2014 του Ευρωπαϊκού Κοινοβουλίου και του Συμβουλίου, της 15ης Μαΐου 2014, περί της διαδικασίας ευρωπαϊκής διαταγής δέσμευσης λογαριασμού προς διευκόλυνση της διασυνοριακής είσπραξης οφειλών σε αστικές και εμπορικές υποθέσεις (ΕΕ 2014, L 189, σ. 59).
      
         (2)  ΕΕ 2012, L 351, σ. 1.